Document ID: 31993R1848

KOMISSION ASETUS (ETY) N:o 1848/93,
annettu 9 päivänä heinäkuuta 1993,
yksityiskohtaisista säännöistä maataloustuotteiden ja elintarvikkeiden erityisluonnetta koskevista todistuksista annetun neuvoston asetuksen (ETY) N:o 2082/92 soveltamiseksi
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maataloustuotteiden ja elintarvikkeiden erityisluonnetta koskevista todistuksista 14 päivänä heinäkuuta 1992 annetun neuvoston asetuksen (ETY) N:o 2082/92(1) ja erityisesti sen 20 artiklan,
sekä katsoo, että
asetuksen (ETY) N:o 2082/92 yhdenmukaisen soveltamisen varmistamiseksi on suotavaa määrittää tarkasti rekisteröintimenettelyssä sovellettavat määräajat,
jäsenvaltioiden erilaisten oikeustilanteiden huomioon ottamiseksi voidaan hyväksyä yhteisen edun yhdistämän henkilöryhmän esittämä, asetuksen (ETY) N:o 2082/92 8 artiklan mukainen väite,
on suotavaa kerätä tarvittava aineisto, jotta yhteisö voisi määritellä yhteisön tunnuksen sekä määrittää maininnan, joista säädetään asetuksen (ETY) N:o 2082/92 12 ja 15 artiklassa, tässä järjestyksessä,
kyseessä on uusi yhteisön järjestelmä, jolla tyydytetään kuluttajien tarve saada tietoa perinteisistä erityistuotteista; on välttämätöntä julkisesti selittää yhteisön tunnuksen ja maininnan merkitys, estämättä kuitenkaan tuottajia tai jalostajia edistämästä omien vastaavien tuotteidensa myyntiä,
asetus (ETY) N:o 2082/92 ei ole kansallisten maataloustuotteiden ja elintarvikkeiden varmentamisjärjestelmien olomassaolon vastainen; olisi tarvittaessa sallittava kansallisten tunnusten ja yhteisön tunnuksen käyttäminen rinnakkain näiden tuotteiden merkinnöissä, esillepanossa ja mainonnassa, ja
tässä asetuksessa säädetyt toimenpiteet ovat erityisluonnetta koskevia todistuksia käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 2082/92 9 artiklan 1 kohdassa säädetty kuuden kuukauden määräaika alkaa mainitun asetuk-sen julkaisemispäivästä Euroopan yhteisöjen virallisessa lehdessä, josta säädetään mainitun asetuksen 8 artiklan 1 kohdan toisessa alakohdassa.
2. Määräaika muodostuu:
- viiden kuukauden ajanjaksosta, jonka aikana luonnollinen henkilö tai oikeushenkilö, jota rekisteröinti laillisesti koskee, voi tehdä väitteen ehdotettua rekisteröintiä vastaan asetuksen (ETY) N:o 2082/92 8 artiklan 3 kohdan mukaisesti,
ja
- yhden kuukauden ajanjaksosta, tai pidemmästä ajanjaksosta siinä määrin kuin 1 kohdassa säädettyä määräaikaa noudatetaan, jäsenvaltioiden toimivaltaisille viranomaisille tämän väitteen toimittamiseksi komissiolle.
2 artikla
Jäsenvaltion toimivaltaisten viranomaisten on otettava huomioon, lähettäessään vaaditussa määrärajassa:
- asetuksen (ETY) N:o 2082/92 9 artiklan 1 kohdan mukaisen väitteen tiedoksiannon,
- asetuksen (ETY) N:o 2082/92 11 artiklan 4 kohdan mukaisen väitteen ja ilmoituksen tiedoksiannon,
joko lähetyspäivämäärä, josta osoituksena on postileima, tai vastaanottopäivämäärä, jos asiakirjat toimitetaan komissiolle suoraan tai teleksinä tai telekopiona.
3 artikla
Jos henkilöryhmää, joka ei ole oikeushenkilö, pidetään kansallisessa lainsäädännössä oikeustoimikelpoisena, tämä henkilöryhmä voi saada hakemuksen nähtäväkseen asetuksen (ETY) N:o 2082/92 8 artiklan 2 kohdan mukaisesti ja edellytyksin sekä tehdä väitteen edellä mainitun asetuksen 8 artiklan 3 kohdan mukaisesti ja edellytyksin.
4 artikla
1. Asetuksen (ETY) N:o 2082/92 2 artiklassa tarkoitettu yhteisön tunnus sekä maininta, josta säädetään mainitun asetuksen 15 artiklassa, määritellään niin pian kuin mahdollista mainitun asetuksen 19 artiklassa säädettyä menettelyä noudattaen.
2. Viiden vuoden ajan tämän asetuksen voimaantulopäivästä komissio toteuttaa välttämättömät tiedottamistoimenpiteet, lukuun ottamatta tuottajille tai jalostajille osoitettuja tukia, saattaakseen yleisesti tietoon yhteisön tunnuksen ja maininnan merkitys.
5 artikla
Yhteisön tunnuksen ja kansallisten tunnusten käyttäminen rinnakkain sallitaan niiden maataloustuotteiden ja elintarvikkeiden osalta, jotka täyttävät samanaikaisesti asetuksen (ETY) N:o 2082/92 vaatimukset ja näitä tuotteita tai elintarvikkeita vastaavat kansalliset vaatimukset.
6 artikla
Asetuksen (ETY) N:o 2082/92 9 artiklan 1 kohdassa säädetyn rekisteröinnin jälkeen jäsenvaltioiden toimivaltaisten viranomaisten on varmistettava, että kuka tahansa saa nähtäväkseen rekisteröidyn maataloustuotteen tai elintarvikkeen eritelmän.
7 artikla
Tämä asetus tulee voimaan 26 päivänä heinäkuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 1993.

Labels: 7
3
17
15